《次临封八景韵四首 其二 灵洲渔唱》
明代·苏万国

苍波千顷泛灵洲，信宿渔翁隐上头。曛醉夕阳笠蓑畔，闲歌沙浦水云秋。

孤航薄暮知何适，桂棹乘潮任自流。到处烟霞连网钓，芦汀菰渚惯浮游。

作者简介：苏万国，封川（今广东封开县）人。明熹宗天启间诸生。事见明方尚祖天启二年纂修、清胡璿续修康熙《封川县志》卷二一。